# Guide til artikellæsning i samfundsfag

**Redegørende niveau:**

1. Karakteriser artiklen: Er det et læserbrev, nyhedsartikel, interview, kronik, analyse, reportage? Hvilket medie er den fra (dagblad, tænketank, ugemagasin, andet)? Hvem skriver (en politiker, en ekspert, en journalist)
2. Markér alle ord og begreber i artiklen som du ikke er sikker på at du forstår. Slå ordene op og vær helt sikker på, at du forstår dem.
3. Hvad handler artiklen om? Hvad siger overskriften? Hvad er artiklens hovedpointer. Formulér et kort resumé af artiklen på 3 sætninger
4. Hvilke personer optræder i artiklen? Hvor kommer personerne fra

**Analyserende niveau:**

1. Find det bedste citat i artiklen. Begrund hvorfor det er det bedste citat
2. Hvis der er statistik eller andet talmateriale med i artiklen. Hvad siger talmaterialet? Er de argumenter der fremkommer i artiklen underbygget af talmaterialet.
3. Hvilke fagbegreber/modeller/figurer fra pensum kan du anvende ift artiklen?
4. Hvis det er en artikel hvor flere holdninger kommer til udtryk, så forklar med (med fagbegreber) i 2-3 sætninger hvad uenigheden går ud på.

**Vurderende niveau**

1. Hvilke andre artikler, statistik eller lignende har du læst om samme emne? Hvordan adskiller denne artikel sig fra det?
2. Kritisér artiklen. Hvilke samfundsfaglige aspekter er der ikke taget højde for i artiklen?
3. Hvilket supplerende materiale ville være godt til at nuancere det der står i artiklerne?